Preşedintele Consiliului Naţional pentru Combaterea Discriminării, Asztalos Csaba, face apel la raţiune, îndemnând oamenii să primească rezultatele referendumului cu smerenie şi cu respect pentru demnitatea umană a fiecărui cetăţean indiferent de opţiunea exprimată. El spune că „este timpul să spunem stop discursului de ură şi manipulării”, arătând că nimic nu se schimbă din punct vedere juridic, în condiţiile în care Constituţia nu permite nici acum căsătoria între persoane de acelaşi sex.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Citiţi şi: "Mărturisitori" ai manipulării. Perdanţii neaşteptaţi ai referendumului

„Fac apel la raţiune, să primim rezultate referendumului cu smerenie şi respect pentru demnitatea umană a fiecărui cetăţean indiferent de opţiunea exprimată. Acum că s-a terminat referendumul este timpul să spunem stop discursului de ură şi manipulării! Rezultatul referendumului pentru revizuirea Constituţiei va avea multe interpretări şi comentarii, unele sau multe supuse manipulării! Exploatarea lor a şi început!”, a scris duminică seară, pe Facebook, preşedintele CNCD.

El spune că nimic nu se schimbă din punct vedere juridic, în condiţiile în care Constituţia nu permite nici acum căsătoria între persoane de acelaşi sex şi că este nevoie de dialog raţional şi consens pe subiecte de interes comun pentru comunitate: "Nimic nu se schimbă din punct vedere juridic: Constituţia nu permite nici acum căsătoria între persoane de acelaşi sex! Datoria noastră este să limităm discursul de ură şi clivajele din societate. Avem nevoie de dialog raţional şi consens pe subiecte de interes comun pentru comunitate!". Cele 18.662 de secţii de votare organizate în ţară s-au închis duminică, la ora 21.00, în cea de a doua zi a referendumului de modificare a Constituţiei în sensul redefinirii familiei.

Prima zi a referendumului s-a încheiat cu o prezenţă de 5,72%, la urne venind 1.046.583 de votanţi, în condiţiile în care numărul total de cetăţeni cu drept de vot înscrişi în Registrul electoral este de 18.950.674, care au putut vota la referendum în 18.662 de secţii organizate în ţară şi 378 în străinătate.

Prezenta la vot era de 18,87 la sută, numărul votanţilor fiind de 3.450.189 la ora 19.00, duminică, în cea de a doua zi a referendumului de modificare a Constituţiei în sensul redefinirii familiei, potrivit datelor transmise de Biroul Electoral Central (BEC).